fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Kehitä biotalouden osaamistasi — Jyväskylän yliopiston avoin yliopisto
Poimi sinulle sopivat tiedot ja taidot biotalousasiantuntijan osaamissalkkuuusi eri korkeakoulujen avoimista opinnoista. Jyväskylän yliopiston avoimen yliopiston opinnoista tarjolla on bio- ja ympäristötieteiden sekä kemian opintoja. Biotalousasiantuntijan osaamissalkun kaikille yhteisen Näkökulmia biotalouteen -opintojakson ilmoittautuminen on nyt käynnissä.
Avoin yliopisto tarjoaa biotalouden osaamisen kehittämiseen muun muassa kemian sekä bio- ja ympäristötieteen opintoja. Biotalousasiantuntijan osaamissalkku mahdollistaa juuri sinulle sopivan osaamisen hankkimisen joustavasti.
Mikä on sinun näkökulmasi biotalouteen? Biotalousasiantuntijan osaamissalkku on avoin kaikille. Se kokoaa yhteen kymmenen korkeakoulun avoimia opintoja biotalouden alalta. Yhteisesti suoritettavan maksuttoman kurssin jälkeen voit valita osaamissalkkuusi ne opinnot, jotka parhaiten tukevat sinua tavoitteissasi.
Tutustu biotalousasiantuntijan osaamissalkkuun opintotarjonnan kokoavilla verkkosivuilla
Voit hakea sopivia opintoja mm. korkeakoulun nimen tai sinua kiinnostavan aihealueen perusteella.
Yhteinen opintojakso, Näkökulmia biotalouteen, on maksuton ja se toteutetaan verkko-opintoina. Ilmoittaudu tälle opintojaksolle verkossa 21.1. mennessä ja suorita se 28.1.–31.3. oman aikataulusi mukaisesti. Näkökulmia biotalouteen on erinomainen tutustumispaketti biotalouden teemoihin. Opintojakson toteuttamisesta vastaa Karelia ammattikorkeakoulu. Osaamissalkun muiden opintojen maksut ovat oppilaitoskohtaiset.
Biotalouden osaamista avoimesta yliopistosta
Jyväskylän yliopiston avoimen yliopiston opinnoista saat bio- ja ympäristötieteen sekä kemian osaamista biotalousasiantuntijan osaamissalkkuusi. Kemian opinnot vahvistavat perustavanlaatuista ymmärrystä biotalouden lähtökohdista. Bio- ja ympäristötieteiden kurssit tuovat tutkittua täsmätietoa mm. metsistä, vesistöistä ja kestävästä kehityksestä kiinnostuneille.  Tarjolla ovat seuraavat kurssit:
Vesi ja vesistöt 5 op: sisältönä mm. limnologia, veden kiertokulku, veden kemialliset ominaisuudet, vesieliöt ja sopeumat vedessä elämiseen, biodiversiteetti, biologiset vuorovaikutukset, kalastus, vesiviljely, loisten merkitys vesissä, sisävesien ja Itämeren ympäristöuhat, vesistöjen historia, vesistöjen veden laadun ja ekologisen tilan seuranta, urbaani hydrologia, oseanografia
Solun elämä 5 op: sisältönä mm.  veden merkitys solujen toiminnassa, biologisten makromolekyylien luokittelu, elämän termodynamiikka, solujen rakenne, solun sisäinen signaalivälitys, soluhengitys ja solujen jakautuminen
Luonnonvarojen kestävän käytön perusteet 3 op: sisältönä mm. elolliset ja elottomat, uusiutuvat ja uusiutumattomat, aineelliset ja aineettomat luonnonvarat, kestävä kehitys sekä sen mittaaminen ja seuranta, luonnonvarojen tuotannon yleiset perusteet
Vesiekosysteemin toiminta ja luonnonvarat 3 op: sisältönä mm. sisävesien ja niiden valuma-alueiden vuorovaikutussuhteet sekä sisävesien arvo luonnon monimuotoisuuden ja ihmisen toimintojen kannalta, vesiluonnonvarojen kestävän käytön periaatteet, vesien merkitys ekosysteemipalvelujen tuottajana, vesistökuormituksen vähentämisen ja pilaantumisen estämisen periaatteet sekä vesistöjen tilan arvioinnin, seurannan ja hoidon perusperiaatteet
Metsien luonnonvarat ja monikäyttö 3 op: sisältönä mm. boreaalisen havumetsän ekosysteemit sekä niiden toiminta ja monimuotoisuus, suomalaiseen metsätalous metsien käytön suunnitteluun, metsälainsäädäntö ja luonnonhoito talousmetsissä, metsien monikäyttö, ekosysteemipalvelut ja monimuotoisuuden suojelu
Kemian perusteet 5 (kemia elinympäristössä), 2 op: sisältönä mm. kemian merkitys, käytännön sovellukset ja kemian ilmiöt luonnossa, teollisuudessa ja ihmisen elinympäristössä
Biologinen kemia 1, 2 op (kevään jakson ajankohta päivitetään sivulle lähiaikoina): sisältönä mm. luonnon makromolekyylit kuten proteiinit ja hiilihydraatit, pienet biomolekyylit esim. vitamiinit, hormonit ja antibiootit, funktionaaliset ryhmät, hivenaineet ja vesi biologisessa kemiassa.
KEMP1150- ja KEMP1160-jaksoista on kuumastakin lukuvuodessa tarjolla kaksi toteutusta, toinen kevät- tai syyslukukaudella ja molemmat sitten touko-heinäkuussa.
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice